**ROMÂNIA**

 **JUDEŢUL SUCEAVA**

**CONSILIUL LOCAL BĂLCĂUŢI**

**PROCES VERBAL**

Încheiat azi, 05.10.2015 in sedinta ordinara a Consiliului Local Balcauti.

 Prin dispoziţia primarului comunei Bălcăuţi nr. 179 din 25.09.2015 a fost convocat consiliul local al comunei Bălcăuţi la sediul Primăriei în data de 05.10.2015 orele 10.00 in şedinţă ordinară prin invitaţii scrise.

 Secretarul comunei face apelul nominal şi constată că sunt prezenţi 13 consilieri din cei 13 consilieri convocaţi, şedinţa fiind legal constituită putându-şi desfăşura lucrările având în vedere că este intrunit cvorumul prevăzut de Legea nr.215/2001 a administraţiei publice locale, republicată cu modificările şi completările ulterioare.

 Preşedinte de şedinţă este ales domnul Smighelschi Titi în unanimitate de voturi, la propunerea domnului Chidesa Iulian Petru.

 Doamna secretar Fediuc Dalila Maria prezintă procesul verbal din şedinţa anterioară, apoi il supune la vot şi este votat în unanimitate de voturi.

 Doamna secretar atenţionează în legătură cu necesitatea respectării art. 76 şi 77 din Legea nr. 393/2004, coroborat cu dispoziţiile art. 46 din Legea nr. 215/2001, republicată, privind existenţa unei stări de incompatibilitate sau a unui conflict de interese a aleşilor locali în situaţia adoptării unor hotărâri înscrise pe ordinea de zi. Consilierii au obligaţia să anunţe, înainte de a se intra în discuţii, acest lucru.

 Domnul primar, Ursachi Vasile prezintă proiectul ordinii de zi, după cum urmează:

1. Prezentarea procesului verbal de la şedinta anterioară.
2. Proiect de hotărâre privind aprobarea implementării Proiectului ”Modernizare drumuri de acces agricol in comuna Bălcăuţi, judeţul Suceava”.

 Iniţiator, primarul comunei.

1. Proiect de hotărâre privind aprobarea implementării Proiectului ”Înfiinţare infrastructură de apă şi apă uzată in comuna Bălcăuţi, judeţul Suceava”.

 Iniţiator, primarul comunei.

1. Proiect de hotărâre privind aprobarea implementării Proiectului ,,Modernizare drumuri comunale in comuna Bălcăuţi, judeţul Suceava”.

 Iniţiator, primarul comunei.

1. Proiect de hotarâre privind aprobarea trecerii din domeniul privat în domeniul public a unor suprafete de teren situate în comuna Balcauti, judeţul Suceava.

 Iniţiator, primarul comunei.

1. Proiect de hotărâre privind desemnarea reprezentanților Consiliului Local al comunei Bălcăuţi în Consiliul de administrație al Școlii cu clasele I-VIII Bălcăuţi.

 Iniţiator, primarul comunei.

Se supune la vot proiectul ordinii de zi, şi este votat în unanimitate de voturi.

 Se trece la punctul doi al ordinii de zi.

Preşedintele de şedinţă prezintă proiectul de hotărâre privind aprobarea implementării Proiectului ”Modernizare drumuri de acces agricol in comuna Bălcăuţi, judeţul Suceava”, după care invită la cuvânt pe domnul primar pentru a prezenta expunerea de motive la proiect.

 Nefiind discuţii preşedintele de şedinţă supune la vot proiectul de hotărâre acesta fiind votat cu unanimitate de voturi.

Se trece la punctul trei al ordinii de zi.

 Preşedintele de şedinţă prezintă proiectul de hotărâre privind aprobarea implementării Proiectului ”Înfiinţare infrastructură de apă şi apă uzată in comuna Bălcăuţi, judeţul Suceava”, după care invită la cuvânt pe domnul primar pentru a prezenta expunerea de motive la proiect.

 Nefiind discuţii preşedintele de şedinţă supune la vot proiectul de hotărâre acesta fiind votat cu unanimitate de voturi.

Se trece la punctul patru al ordinii de zi.

Preşedintele de şedinţă prezintă proiectul de hotărâre privind aprobarea implementării Proiectului ,,Modernizare drumuri comunale in comuna Bălcăuţi, judeţul Suceava”, după care invită la cuvânt pe domnul primar pentru a prezenta expunerea de motive la proiect.

 Nefiind discuţii preşedintele de şedinţă supune la vot proiectul de hotărâre acesta fiind votat cu unanimitate de voturi.

 Se trece la punctul cinci al ordinii de zi.

Preşedintele de şedinţă prezintă proiectul de hotărâre privind privind aprobarea trecerii din domeniul privat în domeniul public a unor suprafete de teren situate în comuna Balcauti, judeţul Suceava, după care invită la cuvânt pe domnul primar pentru a prezenta expunerea de motive la proiect.

 Nefiind discuţii preşedintele de şedinţă supune la vot proiectul de hotărâre acesta fiind votat cu unanimitate de voturi.

 Se trece la punctul cinci al ordinii de zi.

Preşedintele de şedinţă prezintă proiectul de hotărâre privind desemnarea reprezentanților Consiliului Local al comunei Bălcăuţi în Consiliul de administrație al Școlii cu clasele I-VIII Bălcăuţi.

 Domnul consileri Grigoraş Dan Marin propune ca in acest an şcolar în consiliul de administraţie al Scolii Gimnaziale Balcăuţi să fie desemnaţi din partea Consiliului Local Bălcăuţi domnii Chideşa Iulian Petru şi Nicolaisen Ioan Radu.

 Preşedintele de şedinţă supune la vot proiectul de hotărâre acesta fiind votat cu unanimitate de voturi.

 Domnul Homeniuc Ilie se inscrie la cuvânt si solicită o rezolvare cu terenul de la fosta Cooperaţie.

 Domnul Chideşa Iulian se inscrie la cuvânt şi explică situaţia de la Scoala Negostina explicând ca elevii de la clasa a doua nu au manuale scolare, solicitând o rezolvare.

Domnul Soiman Petru Stefan se inscrie la cuvânt si propune ca din partea Consilierilor locali sa fie facută o sponsorizare pentru manualele copiilor de la clasa adoua.

 Domnul primar propune comandarea manualelor si gasirea unei solutii cat mai urgente in vederea rezolvării acestei probleme

 Nemaifiind inscrieri la cuvant domnul presedinte de sedinta declara inchisa sedinta ordinara a Consiliului local Balcauti din data de 05.10.2015 şi multumeste domnilor consilieri pentru prezentă şi pentru aportul adus la buna desfăşurare a şedintei.

**PREŞEDINTE DE ŞEDINŢĂ SECRETARUL COMUNEI**

 **Şmighelschi Titi Fediuc Dalila Maria**